पूर्वी दिल्ली, जागरण संवाददाता। पति-पत्नी के प्रेम को समर्पित करवा चौथ पर कल्याणपुरी इलाके में महेश कुमारी को उसके पति ने गिलास में फिनायल डालकर पिला दिया। पीड़ित महिला को लाल बहादुर शास्त्री अस्पताल में भर्ती कराया गया है। वहां उसकी हालत गंभीर है। पीड़ित महिला के बच्चों और मायके वालों का कहना है कि उसको फिनायल व तेजाब दोनों पिलाया गया है। कल्याणपुरी थाना पुलिस ने मामला दर्ज कर उसके पति को गिरफ्तार कर लिया है।

पढ़ें: इनके लिए दर्द लेकर आता है करवाचौथ

महेश कुमारी (39) परिवार के साथ कल्याणपुरी के ब्लाक-13 में रहती है। परिवार में पति विजय कुमार (42), बेटी रेशमी (19), आरती (15) व हिमांशु (12) हैं। काफी समय से विजय कोई काम नहीं कर रहा था। बच्चों का पालन-पोषण करने के लिए महेश कुमारी ने घर के सामने ही परचून की दुकान खोल ली थी।

महेश कुमारी के भाई सुमेर चंद और बृज मोहन बिरजू ने बताया कि विजय अक्सर पत्नी के चरित्र पर शक करता था और उसके साथ बुरा बर्ताव करता था। महेश की बेटी रेशमी का कहना है कि उसके पिता अक्सर छोटी-छोटी बातों पर शराब पीकर झगड़ा करते थे। शराब के लिए उन्होंने टेलीविजन और फ्रिज भी बेच दिया था। विजय ने सोमवार रात को महेश से करवा चौथ का व्रत रखने के बारे में पूछा था। महेश कुमारी के व्रत रखने से इन्कार करने पर दोनों में रात को काफी देर तक झगड़ा हुआ। रेशमी का कहना है कि झगड़े के बीच ही उसके पिता ने एक गिलास में तेजाब व फिनायल मिलाकर जबरन मां को पिला दिया।

मोबाइल पर ताजा खबरें, फोटो, वीडियो व लाइव स्कोर देखने के लिए जाएं m.jagran.com पर

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस